b'\n_START_ARTICLE_\nRoksana\n_START_PARAGRAPH_\nRoksana (Graiki\xc5\xa1kai: \xce\xa1\xcf\x89\xce\xbe\xce\xac\xce\xbd\xce\xb7; Avestan: Raoxshna; Pers\xc5\xb3 kalba: \xd8\xb1\xd9\x88\xd8\xb4\xd9\x86\xda\xa9\xe2\x80\x8e, "\xc5\xa1vytinti gro\xc5\xbeiu"; Pers\xc5\xb3 kalba: \xd8\xb1\xda\xa9\xd8\xb3\xd8\xa7\xd9\x86\xd8\xa7, \xd8\xb1\xd8\xae\xd8\xb3\xd8\xa7\xd9\x86\xd8\xa7\xe2\x80\x8e Rokhs\xc4\x81na; Pashto: \xd8\xb1\xd9\x88\xda\x9a\xd8\xa7\xd9\x86\xd9\x87\xe2\x80\x8e Rox\xcc\x8c\xc4\x81na, 343\xe2\x80\x93310 m. pr. m. e.)\xc2\xa0\xe2\x80\x93 baktr\xc5\xb3 princes\xc4\x97 ir Aleksandro Did\xc5\xbeiojo vyriausioji \xc5\xbemona.\n_START_SECTION_\nGyvenimas\n_START_PARAGRAPH_\nDa\xc5\xbeniausiai vartojama persi\xc5\xa1ka Roksanos vardo kilm\xc4\x97 kilusi i\xc5\xa1 \xc5\xbeod\xc5\xbeio Roshanak (per. \'\xc5\xa1vytinti gro\xc5\xbeiu\', \'Au\xc5\xa1ra\')._NEWLINE_Ji buvo Baktrijos aristokrat\xc4\x97 ir Aleksandro Did\xc5\xbeiojo \xc5\xbemona. Gim\xc4\x97 ne anks\xc4\x8diau kaip 343 m. pr. m. e. nors tiksli data lieka abejotina. Roksana buvo Oksyarto Balkcho dukt\xc4\x97 Baktrijoje (rytinis Iranas, dabar \xc5\xa1iaurinis Afganistanas ir Tad\xc5\xbeikija)._NEWLINE_Roksana i\xc5\xa1tek\xc4\x97jo u\xc5\xbe Aleksandro b\xc5\xabdama 16 met\xc5\xb3 am\xc5\xbeiaus, po to kai \xc5\xa1is aplank\xc4\x97 Sogdos uolos tvirtov\xc4\x99. Balkchas, kur buvo \xc4\xafsik\xc5\xabrusi Sogda, tapo paskutine Persijos Imperijos sritimi, nukariauta Aleksandro Makedonie\xc4\x8dio, o \xc5\xa1i santuoka pastangos priversti Baktrijos satrapijas sutikti su naujojo valdovo taisykl\xc4\x97mis. Vis tik daugelis antikini\xc5\xb3 \xc5\xa1altini\xc5\xb3 ra\xc5\xa1o, kad Aleksandras ved\xc4\x99s Roksan\xc4\x85 i\xc5\xa1 mil\xc5\xbeini\xc5\xa1kos meil\xc4\x97s. Pasakojama, kad Aleksandras pasteb\xc4\x97jo Roksan\xc4\x85 \xc5\xa1okan\xc4\x8di\xc4\x85 per vien\xc4\x85, jo garbei, surengt\xc4\x85 \xc5\xa1vent\xc4\x99. Kaip jo \xc5\xbemona, Roksana lyd\xc4\x97jo karved\xc4\xaf kampanijos Indijoje 326 m. pr. m. e. metu. \xc5\xa0iam mirus Roksana tapo judviej\xc5\xb3 s\xc5\xabnaus Alekeksandro IV Egijaus regente Babilone.\n_START_SECTION_\nRoksanos mirtis\n_START_PARAGRAPH_\nPo karaliaus mirties, Roksana su s\xc5\xabnumi tapo politini\xc5\xb3 intrig\xc5\xb3 aukomis, kurios prived\xc4\x97 Aleksandro Makedonie\xc4\x8dio imperij\xc4\x85 prie \xc5\xbelugimo. Anot \xc5\xa1altini\xc5\xb3, Roksana nu\xc5\xbeud\xc4\x97 kit\xc4\x85 Aleksandro na\xc5\xa1l\xc4\x99 Stateira II bei Stateiros seser\xc4\xaf Drypteis. Roksana ir jos s\xc5\xabnus buvo apsaugoti Aleksandro motinos, Olimpijos, Makedonijoje, bet jos nu\xc5\xbeudymas 316 m. pr. m. e. leido vienam i\xc5\xa1 diadoch\xc5\xb3, Kasandrui, siekti karaliaus sosto. Kadangi Aleksandras IV Egijus pagal \xc4\xafstatym\xc4\x85 buvo Aleksandro Did\xc5\xbeiojo imperijos paveld\xc4\x97tojas, tod\xc4\x97l Kasandras \xc4\xafsak\xc4\x97 Glaukui \xc5\xa1\xc4\xaf bei Roksan\xc4\x85 310 m. pr. m. e. nunuodyti.'